wickkiey/tamil-wikipedia-markdown huggingface dataset:
# ஆக்சுபோர்டு ஆங்கில அகராதி



**ஆக்சுபோர்டு ஆங்கில அகராதி** *(Oxford English Dictionary)* என்பது ஆங்கில மொழியின் முதன்மை வரலாற்று அகராதி ஆகும். இது ஆக்சுபோர்டு பல்கலைகழகப் பதிப்பத்தால் வெளியிடப்பட்டது. இது ஆங்கில மொழியின் வரலாற்று வளர்ச்சியைக் கண்டறிந்து, அறிஞர்கள் மற்றும் கல்வி ஆராய்ச்சியாளர்களுக்கு ஒரு விரிவான ஆதாரத்தை அளிக்கிறது. அத்துடன் உலகம் முழுவதும் அதன் பல மாறுபாடுகளில் பயன்பாட்டை விவரிக்கிறது. 20 தொகுதிகளாக 21,728 பக்கங்களைக் கொண்ட இரண்டாவது பதிப்பு 1989 இல் வெளியிடப்பட்டது.  

1857 ஆம் ஆண்டில் அகராதியின் பணிகள் தொடங்கின. ஆனால் 1884 ஆம் ஆண்டில் தான் வரலாற்றுக் கோட்பாடுகள் குறித்த புதிய ஆங்கில அகராதி என்ற பெயரில் இந்தத் திட்டத்தில் பணிகள் தொடர்ந்ததால், அது வரம்பற்ற தொடர்கதையாக வெளியிடத் தொடங்கியது. கற்றறிந்த சமூகம், சேகரித்த பொருட்களைக் கொண்டு முக்கியமாக நிறுவப்பட்டது. 1895 ஆம் ஆண்டில், ஆக்சுபோர்டு ஆங்கில அகராதி என்ற தலைப்பு முதன்முதலில் அதிகாரப்பூர்வமற்ற முறையில் தொடரின் அட்டைகளில் பயன்படுத்தப்பட்டது. 1928 ஆம் ஆண்டில் முழு அகராதி பத்து தொகுதிகளில் மீண்டும் வெளியிடப்பட்டது. 1933 ஆம் ஆண்டில், ஆக்சுபோர்டு ஆங்கில அகராதி என்ற தலைப்பு முந்தைய நிகழ்வுகளை முழுமையாக மாற்றியமைத்தது. அதன் மறுபதிப்பில் பன்னிரண்டு தொகுதிகளாக ஒரு தொகுதி துணைத்தொகுதியாக வெளிவந்தது. இரண்டாவது பதிப்பு வெளியிடப்பட்ட 1989 வரை பல கூடுதல் வார்த்தைகள் வந்தன. 2000 ஆம் ஆண்டிலிருந்து, அகராதியின் மூன்றாம் பதிப்பின் தொகுப்பு நடந்து வருகிறது. அதில் பாதி 2018 ஆம் ஆண்டு வரை நிறைவடைந்துள்ளது.  

அகராதியின் முதல் மின்னணுப் பதிப்பு 1988 இல் கிடைத்தது. இணையப் பதிப்பு 2000 முதல் கிடைக்கிறது. மேலும் ஏப்ரல் 2014 நிலவரப்படி மாதத்திற்கு இரண்டு மில்லியனுக்கும் அதிகமான பார்வையாளர்களைப் பெறுகிறது. அகராதியின் மூன்றாவது பதிப்பு பெரும்பாலும் மின்னணு வடிவத்தில் மட்டுமே தோன்றும்; ஆக்சுபோர்டு பல்கலைகழகப் பதிப்பத்தின் தலைமை நிர்வாகி, இது இனிமேல் எப்போதும் அச்சிடப்படுவது சாத்தியமில்லை என்று கூறியுள்ளார்.  

## வரலாற்று இயல்பு
ஒரு வரலாற்று அகராதியாக, ஆக்ஸ்போர்டு ஆங்கில அகராதி உள்ளீடுகளைக் கொண்டுள்ளது. இதில் ஒரு வார்த்தையின் ஆரம்பகால கண்டறியப்பட்ட உணர்வு, தற்போதைய அல்லது வழக்கற்றுப் போயிருந்தாலும், முதலில் வழங்கப்படுகிறது. மேலும் ஒவ்வொரு கூடுதல் உணர்வும் அதன் ஆரம்பகால கண்டறியப்பட்ட பதிவு செய்யப்பட்ட பயன்பாட்டின் தேதிக்கு ஏற்ப வரலாற்று வரிசையில் வழங்கப்படுகிறது. ஒவ்வொரு வரையறையையும் பின்பற்றி காலவரிசைப்படி முன்வைக்கப்பட்ட பல சுருக்கமான மேற்கோள்கள், அந்த அர்த்தத்தில் அந்த வார்த்தையின் ஆரம்பகால கண்டறியப்பட்ட பயன்பாட்டில் இருந்து, வழக்கற்றுப் போன ஒரு அர்த்தத்திற்கான கடைசி கண்டறியக்கூடிய பயன்பாடு வரை, அதன் ஆயுட்காலம் மற்றும் அதன் தேசத்திலிருந்து வந்த காலம் அல்லது ஒப்பீட்டளவில் தற்போதையவற்றுக்கான சமீபத்திய பயன்பாடு.  

, 78 பான்பரி சாலை, வீடு, ஆக்சுபோர்டு ஆங்கில அகராதியின் ஆசிரியர் ஜேம்சு முர்ரேயின் முந்தைய குடியிருப்பு]]
# இரண்டாம் மன்சிங்


இரண்டாம் மான்சிங் *(Man Singh II)* ( 21 ஆகத்து 1912 - 24 சூன் 1970) இவர் ஜெய்ப்பூர் மாநிலத்தை கடைசியாக ஆண்ட மகாராஜா ஆவார். இவர் 1922 மற்றும் 1949 க்குமிடையில் சுதேச அரசாக ஆட்சி செய்தார். பின்னர் இந்திய ஒன்றியத்துடன் இணைந்தது. அதன்பிறகு, 1949 மற்றும் 1956 க்குமிடையில் ராஜஸ்தானின் அரசப்பிரதிநிதியாக பதவியில் இருந்தார். பிற்கால வாழ்க்கையில், எசுப்பானியத்திற்கான இந்தியத் தூதராக பணியாற்றினார். இவர் ஒரு குறிப்பிடத்தக்க விளையாட்டு வீரராக இருந்தார். இவர் போலோ விளையாட்டில் புகழ் பெற்றிருந்தார்.  

## ஆரம்ப கால வாழ்க்கை
இவர், உத்தரபிரதேசத்தின் கோட்லா கிராமமான இசர்தாவைச் சேர்ந்த தாகூர் சவாய் சிங்குக்கும் அவரது மனைவி சுகன் குன்வாருக்கும் இரண்டாவது மகனாக மோர் முகுத் சிங் என்ற பெயரில் பிறந்தார். இவரது தந்தை ராஜபுத்திரர்களின் கச்வாகா குலத்தைச் சேர்ந்த ஒரு பிரபு ஆவார். இன்றைய ராஜஸ்தானில் சவாய் மாதோபூர் மற்றும் ஜெய்ப்பூர் நகரங்களுக்கு இடையில் அமைந்துள்ள இசர்தா நகரத்தில் மோர் முகுத் வளர்ந்தார். இவரது குடும்பம் ஜெய்ப்பூர் மற்றும் கோட்டாவின் ஆளும் அரச இல்லத்துடன் தொடர்பிலிருந்தது (அங்கு இவரது தந்தையின் சகோதரி திருமணம் செய்து கொண்டார்).
# பிரஜ் குமார் நேரு


## தனிப்பட்ட வாழ்க்கை
இவர் இந்தியாவின் உத்தரபிரதேசத்தின் அலகாபாத்தில் பிரிஜ்லால் நேரு மற்றும் இராமேசுவரி நேரு ஆகியோருக்கு மகனாகப் பிறந்தார்.அலகாபாத் பல்கலைக்கழகத்திலும், இலண்டன் பொருளியல் பள்ளியிலும், ஆக்சுபோர்டு பல்கலைக்கழகத்திலும் கல்வி பயின்றார். பல்வேறு துறைகளில் சிறப்பான சேவைகளை வழங்கியதற்காக இவருக்கு பஞ்சாப் பல்கலைக்கழகம் இலக்கியத்தில் முனைவர் பட்டம் வழங்கியது. இவரது தாத்தா நந்தலால் நேரு, மோதிலால் நேருவின் மூத்த சகோதரராவார். இவர் இந்தியாவின் முன்னாள் பிரதமர் இந்திரா காந்திக்கு உறவினர். 1935ஆம் ஆண்டில், இவர் இங்கிலாந்தில் ஒரு சக மாணவியான ஆத்திரிய யூத பின்னணியைச் சேர்ந்த மாக்டோல்னா பிரீட்மேன் என்பவரை மணந்தார். இவர் தனது பெயரை சோபா நேரு என்று மாற்றினார். இவர்களுக்கு ஆதித்யா நேரு, அசோக் நேரு, அனில் நேரு என்ற நான்கு மகன்கள் இருந்தனர்.  

## தொழில்
### தேசியம்
1934 இல் இந்தியக் குடிமை பணியில் சேர்ந்த இவர் இந்தியாவின் ஏழு வெவ்வேறு மாநிலங்களின் ஆளுநராக உயர்ந்தார். இவர் ஜம்மு-காஷ்மீர் (1981–84), அசாம் (1968–73),  

### பன்னாடு
நேரு, உலக வங்கியில் (1949) நிர்வாக இயக்குநராகப் பணியாற்றினார். வாஷிங்டனில் உள்ள இந்திய தூதரகத்தில் பொருளாதார அமைச்சராக இருந்தார் (1954). இவரிடம் 35 ஆண்டுகள் பணியாற்றிய திரு.ரமேஷ் குமார் சக்சேனா என்பவர் இவரது வாழ்க்கை வரலாற்றை எழுத உதவினார்.  

## இறப்பு
இவர் இந்தியாவின் இமாச்சலப் பிரதேசத்தின் கசௌலியில் 31 அக்டோபர் 2001 அன்று தனது 92 வது வயதில் காலமானார். இவரது உடல் டெல்லியில் தகனம் செய்யப்பட்டது .
# அமியுர்தயுஸ்



**அமியுர்தயுஸ்** (**Amyrtaeus**) பிந்தைய கால எகிப்திய இராச்சியத்தை ஆண்ட எகிப்தின் இருபத்தி எட்டாம் வம்சத்தின் முதல் மற்றும் இறுதிப் பார்வோன் ஆவார். இவர் பண்டைய எகிப்தை கிமு 404 முதல் முடிய 399 முடிய 4 ஆண்டுகள் மட்டுமே ஆண்டார். மேலும் இவர் இருபத்தி ஆறாம் வம்ச அரச குடும்பத்தை சார்ந்தவராக கருதப்படுகிறார்.  

இவர் மேல் எகிப்தின் சைஸ் நகரத்தை தலைநகராகக் கொண்டு ஆட்சி செய்தவர்.  

எகிப்தின் இருபத்தி ஏழாம் வம்சத்தினரான பாரசீக அகாமனிசியப் பேரரசர் இரண்டாம் டேரியசை வென்று, எகிப்தில் உள்ளூர் பார்வோன் ஆட்சியை நிறுவியவர் ஆண்ட அமியுர்தயுஸ் ஆவார்.  
## இதனையும் காண்க
- பாரோக்களின் பட்டியல்
- பண்டைய எகிப்திய அரசமரபுகள்
# பிரஜ்லால் நேரு

**பிரிஜலால் நேரு** *(Brijlal Nehru)* (5 மே 1884 &ndash; 27 மே 1964) இவர் ஓர் குறிப்பிடத்தக்க அரசு ஊழியரும், நேரு குடும்பத்தைச் சேர்ந்தவருமாவார் .  

இவர் பண்டிட் நந்தலால் நேருவின் மகனும் ( மோதிலால் நேருவின் அண்ணன்), ஜவகர்லால் நேருவின் உறவினரும் ஆவார். நந்தலால் நேரு 11 ஆண்டுகள் கேத்ரி மாநிலத்தின் திவானாக இருந்தார்.  

இவர் 1884 மே 5 அன்று அலகாபாத்தில் பிறந்து, ஆனந்த் பவனில் வளர்ந்தார். இவர் 1905 ஆம் ஆண்டில் இந்திய அரசுப் பணிக்கு போட்டியிட மோதிலால் நேருவால் ஆக்சுபோர்டுக்கு அனுப்பப்பட்டார். இவர் தணிக்கை மற்றும் கணக்கு சேவையின் மூத்த அதிகாரியாக இருந்தார். ஓய்வு பெற்ற பின்னர், மகாராஜா ஹரி சிங்கின் ஆட்சிக் காலத்தில் ஜம்மு-காஷ்மீர் அரசின் நிதி அமைச்சராக பணியாற்றினார். இரமேசுவரி பின்னர், 1961 இல் லெனின் அமைதி பரிசை வென்றார்.  

இவர்களின் மகன் பிரஜ் குமார் நேரு (1909-2001), ஒரு நிர்வாகியும் பத்ம விபூசண் பெறுநரும் ஆவார்.  

இவர் 1964 மே 27 அன்று இறந்தார்.
# லவு ஸ்ரீ கிருஷ்ண தேவராயலு


**லவு ஸ்ரீகிருஷ்ண தேவராயலு** (, பிறப்பு: 29 ஏப்ரல் 1983) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு நரசராவுபேட்டை மக்களவைத் தொகுதி மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# ஆயுஷ்மான் மருத்துவர் சஞ்சீவ் குமார்


**ஆயுஷ்மான் மருத்துவர் சஞ்சீவ் குமார்** (, பிறப்பு: 03 ஜனவரி 1967) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு கர்நூல் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார் .
# குறுவிலங்காடு


**குறுவிலங்கடு** (*Kuravilangad*) என்பது கேரள மாநிலத்தின் கோட்டயம் மாவட்டத்தின் வடபகுதியில் அமைந்துள்ள ஒரு ஊராகும். இது மாவட்ட தலைநகரான கோட்டயத்திற்கு வடக்கே 22 கி.மீ தொலைவிலும், &nbsp; நகராட்சிப்பகுதியான பாலாவிலிருந்து மேற்கே 17 கி.மீ. தொலைவிலும், மீனாசில் வட்டத்தில் அமைந்துள்ளது.  

குறுவிலங்காடானது வட கோட்டயம் மாவட்டத்தின் மிகப்பெரிய ஊராகும்.  குறுவிலங்கடு பஞ்சாயத்தில் தொட்டுவா, கப்பும்தலா, வக்காடி, குரியநாடு, மன்னக்கநாடு, எலகாடு, கலத்தூர் உள்ளிட்ட பகுதிகள் அடங்கும்.  

குறுவிலங்காடு இங்குள்ள யாத்ரீக மையமான குறுவிலங்காடு தேவாலயத்திற்காக அறியப்படுகிறது. இந்த தேவாலயமானது அதிகாரப்பூர்வமாக செயின்ட் மேரிஸ் சிரோ-மலபார் மேஜர் ஆர்க்கிபிஸ்கோபல் சர்ச் என்று அறியப்படுகிறது. பாரம்பரிய நம்பிக்கையின்படி இந்த தேவாலயம் பொ.ஊ. 105 இல் நிறுவப்பட்டது.  

## கல்வி
குறுவிலங்கடு உள்ளூர் பகுதிகளின் கல்வி மையமாக உள்ளது. இப்பகுதியானது கோட்டயம் மற்றும் எர்ணாகுளம் மாவட்ட மாணவர்களுக்கு கல்வியை வழங்குவதாக உள்ளது. இங்குள்ள குறிப்பிடத்தக்க கல்வி நிறுவனங்களில் தேவ மாதா கல்லூரி, குறுவிலங்காடு செயின்ட் மேரிஸ் எச். எஸ், செயின்ட் அன்னேஸ் எச்.எஸ்.எஸ், டி பால் எச்.எஸ்.எஸ், சவரா மலை உயர்நிலைப்பள்ளி மற்றும் செயின்ட் மேரிஸ் பெண்கள் உயர்நிலைப்பள்ளி ஆகியவை அடங்கும்.  

## குறிப்பிடத்தக்க மக்கள்
இந்தியாவின் 10 வது ஜனாதிபதி கே. ஆர். நாராயணன், குறுவிலங்காட்டைச் சேர்ந்தவர், புனித மேரி ஆண்கள் உயர்நிலைப் பள்ளியில் (1936–38) மெட்ரிக் படிப்பை படித்தவர்
# கோட்டத்தாவளம்

**கோட்டத்தாவளம்** (*Kottathavalam*) என்பது தென்னிந்தியாவின் கேரளத்தின், கோட்டயம் மாவட்டத்தில் முருகன் மலையில் அமைந்துள்ள ஒரு இயற்கையான குகை ஆகும்.  

கேரளத்தின் குரிசுமலை முருகன் கோயிலுக்கு அருகே உள்ள படிகட்டுகளில் ஏறினால் இந்த பிரம்மாண்ட குகைய அடைய முடியும். செவிவழிச் செய்திகளின்படி மதுரையை ஆண்ட அரச குடும்பம் பூன்ஞார் போகும் வழியில் இந்த குகையில் தங்கினார்களாம். இதற்கு சான்றாக இந்த குகையில் உள்ள பாறைகளில் நாற்காலிகள், தேர்கள் போல செதுக்கபட்டுள்ளன. மேலும் மதுரை மீனாட்சி, ஐயப்பன், முருகன், கண்ணகி ஆகியோரின் சிலைகள் போன்றவையும் உள்ளன.
# பனச்சிக்காடு கோயில்


**பனச்சிக்காடு கோயில்** (*Panachikkadu Temple*) என்பது இந்தியாவில் கேரளத்திலுள்ள கோட்டயம் மாவட்டத்தில் உள்ள ஒரு சரசுவதி கோயில் ஆகும். இக்கோயில் கோட்டயம் நகருக்கு 18 கிலோமீட்டர் தூரத்தில் அமைந்துள்ளது. இந்தக் கோயில் *தடசிண மூகாம்பிகை கோயில்* என்றும் அழைக்கபடுகிறது. மகாவிஷ்ணு இத்தலத்தின் பிரதான தெய்வமாக உள்ளார். என்றாலும் இக்கோயில் சரஸ்வதியின் கோவில் என்றே கேரளத்தில் சிறப்பாக அறியப்படுகிறது. இந்தக் கோவிலிலே பிள்ளையார், சிவன், சாஸ்தா, யக்ஷி ஆகிய மற்ற தெய்வங்களும் உள்ளனர். அக்கோயிலில் அக்டோபர்- நவம்பர் மாதங்களுக்கு இடையில் நடக்கும் சரசுவதி பூசை மிகப் புகழ்பெற்றது. அப்போது நடக்கும் வித்யாரம்பம் சடங்கில் குழந்தைகளுக்கு எழுத்தறவு கற்பிப்பது துவக்கப்படுகிறது.
# 9-அமினோ அக்ரிடின்


**9-அமினோ அக்ரிடின்** *(9-Aminoacridine)* என்பது ஓர் உயர் ஒளிரும் சாயமாகும். C<sub>13</sub>H<sub>10</sub>N<sub>2</sub> என்ற மூலக்கூறு வாய்பாட்டால் இச்சேர்மம் அடைஅயாளப்படுத்தப்படுகிறது. இது மருத்துவ ரீதியாக ஒரு மேற்பூச்சு நச்சுக்கொல்லியாகவும், பரிசோதனை ரீதியாக ஒரு பிறழ்வுமாற்றியாகவும் ஒரு செல்லிடை ஐசெ குறிகாட்டியாகவும், அணுப்பொருண்மை அலைமாலையியலில் அயனியாக்க நுட்பத்திலும் பயன்படுகிறது.
# தளிக்கோட்டை மகாதேவர் கோயில்


**தளிக்கோட்டை மகாதேவர் கோயில்** (*Talikotta Mahadeva Temple*) என்பது இந்தியாவின், கேரள மாநிலத்தின், கோட்டயம் மாவட்டத்தில் கோட்டயம் - குமரகம் சாலையில் மீனாசிலாற்றின் கரையில் அமைந்துள்ள ஒரு பழங்கால சிவன் கோயிலாகும். இந்த மகாதேவர் கோயிலானது தெக்கூர் அரச குடும்பத்தாரின் அதிகாரப்பூர்வ வழிபாட்டுக் கோயில்களில் ஒன்றாகும். நாட்டார் கதைகளின்படி, பரசுராமர் இந்த சிவனை பிரதிட்டை செய்துள்ளார். இந்த கோயில் கேரளத்தில் உள்ள 108 சிவன் கோயில்களின் ஒன்று ஆகும். 108 சிவன் கோயில் சோத்ரங்களில் குறிப்பிடப்பட்டுள்ள நான்கு தளி கோயில்களில் இந்த கோயிலும் ஒன்றாகும். ( தளி கோயில், கோழிக்கோடு, 2. கதுத்ருதி மகாதேவர் கோயில், கோட்டயம், 3. கீழ்த்தளி மகாதேவர் கோயில், கொடுங்கல்லூர், 4. தளிகோட்டா மகாதேவர் கோயில், கோட்டயம். )  

## வரலாறு

கோட்டயம் வட்டத்திலுள்ள தழத்தங்கடியில் உப்பூட்டிகாவலா அருகே தளிக்கோட்டை மகாதேவர் கோயில் உள்ளது. முந்தைய தெக்கும்கூர் அரசகுடும்பத்தாரின் ஒரு முக்கியமான வழிபாட்டுத் தலமாக இது இருந்தது. 11 ஆம் நூற்றாண்டின் தெக்கும்கூர் இராச்சியமானது கோட்டயம், சங்கநாசேரி, திருவல்லா, மற்றும் முண்டக்காயம், காஞ்சிரப்பள்ளி போன்ற உயர்தொலைவுப் பகுதிகளை உள்ளடக்கியதாக இருந்தது. இந்த இராச்சியத்தின் தலைநகரானது வெனிமலை, மணிகண்டபுரம், சங்கநாசேரி ஆகியவற்றிற்குப் பிறகு, மீனாசிலாற்றின் கரையில் உள்ள தளிக்கோட்டாவுக்கு மாறியது. கோயிலும் அரச *மாளிகையும் தளிக்கோட்டை என்று* அழைக்கப்பட்ட ஒரு கோட்டையால் பாதுகாக்கப்பட்ன. இதன் விளைவாக கோட்டை என்ற பெயரில் இந்த இடம் அறியப்பட்டது. வரலாற்றின் பிற்காலத்தில், தெக்கும்கூர் மன்னர்கள் தங்கள் இருப்பிடத்தை கோட்டயம் நகரத்தின் புறநகரில் உள்ள *நட்டசேரிக்கு* ( *குமாரநல்லூருக்கு* அருகில்) *மாற்றிக்கொண்டனர்* . 1750 ல் நடந்த சங்கநாசேரி **போருக்குப்** பிறகு, தளியோட்டானபுரத்தில் (கோட்டயம்) தளிகோட்டா கோட்டை மற்றும் அரண்மனையை நோக்கி மார்த்தாண்ட வர்மரின் படைகள் முன்னேறின. இராஜ்யத்தைப் பாதுகாப்பதற்காக தேக்கும்கூர் செம்பகாசேரி, வடக்குமூருடன் கூட்டணி வைத்திருந்தாலும், இவை அனைத்தும் இறுதியாக திருவிதாங்கூருடன் இணைக்கப்பட்டன.
# இரவி அதீசிங்


**இரவி அதீசிங்** (*Ravi Hutheesing)* (பிறப்பு 30 மே 1971) இவர் ஓர் சர்வதேச முக்கிய பேச்சாளரும், அமெரிக்க வெளியுறவுத்துறையில் பணியாற்றும் கலாச்சார இராஜதந்திரியும் பாடகரும்,பாடலாசிரியரும் ஹான்சன் இசைக்குழுவின் முன்னாள் கித்தார் கலைஞரும், எழுத்தாளரும் விமானியுமாவார். இவர் நேரு-காந்தி குடும்பத்தைச் சேர்ந்தவர் . வம்சாவளியைப் பொறுத்தவரை, இவர் இந்தியா மற்றும் ஜெர்மனியைச் சேர்ந்தவர். (லண்டனில் பிறந்த, அரை ஜெர்மன் / அரை-இந்திய வம்சாவளி தாய் அமிர்தா மூலம்).  

இவர் இந்தியாவின் முதல் பிரதமரான ஜவகர்லால் நேரு ஐக்கிய நாடுகளின் பொதுச் சபையின் முதல் பெண் தலைவரான விஜயலட்சுமி பண்டிட் ஆகியோரின் உறவினராவார். மேலும், இவர் சர்வதேச மூலதன நிறுவனத்தின் நிறுவனரும், தலைவரும் தலைமை நிர்வாக அதிகாரியுமான அஜித் அதீசிங்கின் இளைய மகன் ஆவார்.  

## தொழில்
இவர் ஒரு முக்கிய பேச்சாளர். முதன்மையாக உலகளவில் கல்வித் துறையைப் பற்றி உரையாற்றுகிறார். சர்வதேச அளவிலான அமைப்பு, அமெரிக்க பள்ளி நிர்வாகிகள் சங்கம், மேற்பார்வை மற்றும் பாடத்திட்ட மேம்பாட்டு சங்கம் ஆகியவை இவரது முக்கிய வாடிக்கையாளர்களில் சில.  

இவர், 1997 ஆம் ஆண்டில் ஹான்சன் (மெர்குரி / பாலிகிராம்) இசைகுழுவிற்காக ஒரு கித்தார் கலைஞராக இருந்தார். அவர்கள் பில்போர்டு தரவரிசையில் # 1 இடத்தைப் பிடித்தனர். மேலும், மூன்று கிராமி விருதுகளுக்கு பரிந்துரைக்கப்பட்டனர். அவர்கள் *லேட் ஷோ வித் டேவிட் லெட்டர்மேன், தி டுநைட் ஷோ வித் ஜே லெனோ, தி ரோஸி ஓ'டோனல் ஷோ, சனிக்கிழமை இரவு நேரலை, குட் மார்னிங் அமெரிக்கா, டுடே* போன்ற பல தேசிய தொலைக்காட்சி நிகழ்ச்சிகளில் தோன்றினர். மேலும் *மேடிசன் ஸ்கொயர் கார்டன்* மற்றும் ஒரு வெள்ளை மாளிகை கிறிஸ்துமஸ் விருந்திலும் நிகழ்ச்சிகளை வழங்கினர்.  

ஜார்ஜ் அறக்கட்டளையுடன் இணைந்து இந்தியாவில் தமிழ்நாட்டில் சாந்தி பவன் குழந்தைகள் திட்டத்தில் ஏழைகளுக்கு (தீண்டத்தகாத சாதி) அதிகமான பள்ளிகளை உருவாக்குவதற்கு தலைமை தாங்குகிறார்.  

2018 ஆம் ஆண்டில், இவர் உலகெங்கிலும் 100 க்கும் மேற்பட்ட பள்ளிகளின் வளர்ந்து வரும் வலையமைப்பான இரவி பள்ளிகளை அறிமுகப்படுத்தினார். இது மாணவர் குழுக்களுக்கிடையில் நிகழ்நேர ஆடியோ-வீடியோ தொடர்புகளில் பங்கேற்கிறது. நிறுவன நிகழ்ச்சி நிரல்களால் உருவாகும் மறைமுகமான சார்புகளுக்கு அடிபணியாமல், புவியியல் மற்றும் சமூக பொருளாதார எல்லைகளில் இயற்கையாகவே இளைஞர்களை பிணைப்பதன் மூலம் இத்தகைய பரிமாற்றங்கள் உலக அமைதியை மேம்படுத்துகின்றன என்று அவர் நம்புகிறார்.  

இவர், 2015 ஆம் ஆண்டில் அமெரிக்க வெளியுறவுத்துறையின் கலாச்சார இராஜதந்திரியாக பணியாற்றத் தொடங்கினார். உருசியாவில் தொழில்முனைவோர் மற்றும் இளைஞர் தலைமை குறித்த விளக்கக்காட்சிகளை வழங்கினார். 2016 ஆம் ஆண்டில், இவர் இந்தோனேசியாவுக்குச் சென்று, மிகவும் கடுமையான கலாச்சார மற்றும் மத பிளவுகளைத் தடுக்கும் பாடல் எழுதுதல் மற்றும் கலாச்சார தொழில்முனைவோர் திட்டங்களை உருவாக்கினார். மேலும் 2017 ஆம் ஆண்டில் ஈராக் மற்றும் லெபனானில் இதேபோன்ற திட்டங்களை உருவாக்கினார். இதில் சில நாட்களுக்கு முன்னர் இசுலாமிய அரசு அல்லது ஈராக்கிலும் [[சிரியா|சிரியாவிலும் இஸ்லாமிய அரசிலிருந்து]] விடுவிக்கப்பட்ட மொசூல் மாணவர்களும், சிரியர்களும் அழிந்த நகரமான அலெப்போவிலிருந்தும் இருந்தது.
# ஆந்திரியா துப்ரீ



**ஆந்திரியா துப்ரீ** *(Andrea Dupree)* ஆர்வார்டு-சுமித்சோனிய வானியற்பியல் மையத்தின் முதுநிலை வானியற்பியலாளர் ஆவார். இவர் அமெரிக்க வானியற்பியல்கழகத்தின் முன்னாள் தலைவராக இருந்துள்ளார். மேலும் இவர் ஆர்வார்டு-சுமித்சோனிய வானியற்பியல் மையத்தின் இணை இயக்குநராகப் பணிபுரிந்துள்ளார். முனைவர் துப்ரீ Head of the சூரியன், விண்மீன், கோளியற் புலக் கோட்டத் தலைவராகப் பன்னிரண்டு ஆண்டுகள் பணிபுரிந்தார். வெல்லெசுலியில் தன் இளவல் பட்டப்படிப்பு முடித்த்தும், துப்ரீ சிறிதுகாலம் பெர்க்கேலி கலிபோர்னியா பல்கலைக்கழகத்தில் கல்வி பயின்றுள்ளார். பிறகு 1961 இல் இராடுகிளிப் கல்லூரியில் பட்டமேற்படிப்பில் சேர்ந்தார். இக்கல்லூரி 1963 இல் ஆர்வார்டு பல்கலைக்கழகத்தில் இணைக்கப்பட்டது. துப்ரி ஆர்வார்டில் வானியற்பியலில் 1968 இல் முனைவர் பட்டம் பெற்றார்.  

துப்ரீ 1968 முதல் ஆர்வார்டு-சுமித்சோனிய வானியற்பியல் மையத்தில் வானியற்பியலாளராக பணிபுரிந்து, 1980 இல் வானியற்பியல் மையத்தின் முதல் இளைய பெண் இணை இயக்குநரானார். இவர் 1996முதல் 1998 வரை அமெரிக்க வானியல் கழகத் தலைவராக விளங்கினார். துப்ரீ விண்மீன் இயற்பியலில் பன்னாட்டுத் தகைமையைப் பெற்றவர். இவர் சூரியனைப் போன்ற குளிர்வான விண்மீன்களை ஆய்வதில் வாழ்நாள் முழுவதும் ஈடுபட்டார்.  

துப்ரீ 2007 இல் அமெரிக்க இயற்பியல் நிறுவனத்தில் வாய்மொழி வரலாறொன்றைப் பதிவு செய்துள்ளார்.
# ஆதித்யபுரம் சூரியன் கோயில்



**ஆதித்யபுரம் சூர்யன் கோயில்** (*Adithyapuram Sun Temple*) என்பது இந்திய மாநிலமான கேரளத்தின், கோட்டயம் மாவட்டத்தில் காடுதுருத்தி அருகில் உள்ள இறைவிமங்கலம் என்ற இடத்தில் உள்ள ஒரு இந்துக் கோவில் ஆகும். இதுவே கேரளத்தில் உள்ள ஒரே 'சூரிய பகவான்' கோயிலாக குறிப்பிடப்பட்டுள்ளது. இந்த கோயில் வைக்கத்துக்கு செல்லும் நெடுஞ்சாலையிலிருந்து 200 மீ (0.20 கி.மீ) தொலைவில் அமைந்துள்ளது. இது காடுதுருத்தியிலிருந்து 3 கி.மீ தொலைவிலும், ஏற்றுமானூரிலிருந்து 17 கி.மீ தொலைவிலும், வைக்கத்தில் இருந்து 16 கி.மீ தொலைவிலும் உள்ளது.  

## தொன்மம்
*திரேதா யுகத்தின்* போது சூரிய தேவனின் சிலை பிரதிட்டை செய்யப்பட்டதாக புராணம் கூறுகிறது. ஆனால் கோயிலின் தோற்றம் குறித்து பெரியதாக உண்மைச் சான்றுகள் எதுவும் இல்லை. ஒரு முறை 'கபிக்காடு மரங்கட்டு மனா'வைச் சேர்ந்த ஒரு நம்பூதிரி சூரிய பகவானை நோக்கி தவம்புரிந்தார்.   நம்பூதிரியின் பக்திக்கு மெச்சிய சூரிய பகவான், அவர் முன் தோன்றி, இந்த இடத்தில் தனது சிலையை பிரதிட்டை செய்யும்படி அவருக்கு அறிவுறுத்தினார். அன்றிலிருந்து, வழக்கமான பூசைகளும், சடங்குகளும் துவங்கின. தற்போது, அந்த நம்பூதியின் சந்ததியினர் கோயிலின் தாந்த்ரீக உரிமைகளைக் கொண்டுள்ளனர்.  

## கோயில்
கோயிலின் 'ஸ்ரீகோவில்' அல்லது கருவறையானது வட்ட வடிவில் உள்ளது. சூரிய பகவானின் சிலையானது தியான நிலையில் மேற்கு நோக்கி உள்ளார். பின் வலது கையில் சக்ராயுதத்தை ஏந்தியும், பின் இடது கையில் சங்கு ஏந்தியும், முன் இரு கைகளானது தவ முத்திரையோடு உள்ளன. ஒரு சுவாரஸ்யமான உண்மை என்னவென்றால், இங்கு நவகிரகங்கள் இல்லை.  

## பூசைகள்
ஆதித்யபூசை (கண் மற்றும் தோல் தொடர்பான நோய்களைக் குணப்படுத்துவதற்காக), உதயஸ்தமன பூசை, எண்ணெய் அபிடேகம், பகவதி பூசை மற்றும் நவகிரக பூசைகள் கோவிலில் மிக முக்கியமான பூசைகள் ஆகும்.  

## பிரசாதம்
'அடை நிவேதியம்' மற்றும் 'ரக்த சந்தண சமர்பணம்' ஆகியவை நோய்களைக் குணப்படுத்த பெரும்பாலும் செய்யப்படும் முக்கிய பிரசாதங்கள்.  

## பண்டிகைகள்
மலையாள மாதங்களின் கடைசி ஞாயிற்றுக்கிழமைகளான 'விருச்சிகம்' (அக்டோபர் மற்றும் நவம்பர்) மற்றும் 'மேடம்' (மே மற்றும் ஜூன்) ஆகியவை மிகவும் விசேசமான நாட்களாகக் கருதப்படுகின்றன.  

## சடங்குகள்
விழா நாட்களில் அபிஷேகமும், ரக்தச்சந்தண காவடி போன்ற சிறப்பு சடங்குகள் செய்யப்படுகின்றன. மரங்கட்டு இல்லத்தில் இருந்து ஒரு நபர் காவடி விழாவில் கலந்து கொள்ள வேண்டும் என்ற வழக்கம் உள்ளது.  

## தெய்வங்கள்
சூரிய பகவானைத் தவிர, தேவி (கிழக்கு நோக்கி), சாஸ்தா, யக்ஷி ஆகிய துணை தெய்வங்கள் உள்ளனர்.
# முகமது பைசல்


**முகமது பைசல்** (, பிறப்பு:28 மே 1975) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தேசியவாத காங்கிரசு கட்சியைச் சேர்ந்தவர். 2019 ஆம் ஆண்டு லட்சத்தீவு மக்களவைத் தொகுதியிலிருந்து மக்களவைக்கு தேசியவாத காங்கிரசு கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார் கொலை முயற்சி வழக்கில் 10 ஆண்டுகள் கடுங்காவல் சிறைத்தண்டனை விதிக்கப்பட்டதை அடுத்து, லட்சத்தீவுகளைச் சேர்ந்த தேசியவாத காங்கிரஸ் எம்பி முகமது பைசல் மக்களவை உறுப்பினர் பதவியில் இருந்து தகுதி நீக்கம் செய்யப்பட்டதாக மக்களவைச் செயலகம் தெரிவித்துள்ளது.  

## இதனையும் காண்க
- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
# இந்திர ஹங் சுப்பா


**இந்திர ஹங் சுப்பா** ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் சிக்கிம் கிராந்திகாரி மோர்ச்சா கட்சியைச் சேர்ந்தவர். 2019 ஆம் ஆண்டு சிக்கிம் மக்களவைத் தொகுதியிலிருந்து மக்களவைக்கு சிக்கிம் கிராந்திகாரி மோர்ச்சா கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
# பிரான்சிஸ்கோ சர்தின்ஹா


**பிரான்சிஸ்கோ சர்தின்ஹா** (, பிறப்பு:15 ஏப்ரல் 1946) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் இந்திய தேசிய காங்கிரசு கட்சியைச் சேர்ந்தவர். 2019 ஆம் ஆண்டு தெற்கு கோவா மக்களவைத் தொகுதியிலிருந்து மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# ஆம்பர் சுட்டிரவுகின்



**ஆம்பர் நிக்கோல் சுட்டிரவுகின்** *(Amber Nicole Straughn)* (பிறப்பு: 1979)ஓர் அமெரிக்க வானியற்பியலாளர் ஆவார். இவர் நாச்சவின் கோடார்டு விண்வெளி பறப்பு மையத்தில் பணிபுரிகிறார். இவர் அறிவியல் தொடர்பாடலுக்காக வடிவமைக்கப்பட்ட ஜேம்சு வெப் விண்வெளித் தொலைநோக்கித் திட்ட்த்தின் துணைத்திட்ட அறிவியலாளர் ஆவார்.  

|30em}}
# ஈனைன்


**ஈனைன்** *(Enyne)* என்பது ஒர் இரட்டைப் பிணைப்பும் (ஆல்கீன்) ஒரு முப்பிணைப்பும் (ஆல்கைன்) கொண்ட ஒரு கரிமச் சேர்மமாகும். இரட்டை மற்றும் முப்பிணைப்புகள் இணைக்கப்படும்போது இது ஓர் ஒருங்கிணைந்த ஈனைன் என்று அழைக்கப்படுகிறது.  

ஈனைன் என்ற சொல் ஆல்க்கீன் மற்றும் ஆல்க்கைன் என்ற சொற்களின் சுருக்கமாகும்.  

வினைலசிட்டைலீன் என்பது ஓர் எளிமையான ஈனைனுக்கு எடுத்துக்காட்டாகும்.
# புனித ஜோசப் தேவாலயம், மான்னானம்


**மான்னானம் புனித ஜோசப் தேவாலயம்** என்பது கேரளத்தின், கோட்டயம் மாவட்டத்தில், மான்னானத்தில் அமைந்துள்ள ஒரு சிரோ-மலபார் கத்தோலிக்க தேவாலயம் ஆகும். இந்த தேவாலயம் புனித குரியகோஸ் எலியாஸ் சாவறாவால் ஒரு மலை உச்சியில் கட்டப்பட்டது மற்றும் அவரது திருஉடல் எச்சங்கள் தேவாலயத்தில் பாதுகாப்பட்டுள்ளது.  

## யாத்திரை மையம்
புனித குரியகோஸ் எலியாஸ் சாவறாவைப் பின்பற்றுபவர்களுக்கு இந்த தேவாலயம் ஒரு முக்கியமான யாத்திரை மையமாகும். தேவாலயப் பணிகள் அவரால் 11 மே 1831 இல் துவக்கபட்டு 1837 இல் நிறைவடைந்தது. இதன் பின்னர் 1955 மற்றும் 1996 இல் புதுப்பிக்கப்பட்டது. தேவாலய வளாகத்தில் துறவிகளுக்கான குடியிருப்பு பிரிவும் உள்ளது.  

புனித குரியகோஸ் 1846 ஆம் ஆண்டில் தேவாலய வளாகத்தில் கோட்டயத்தின் முதல் அச்சகத்தை தொடங்கினார். முதல் மலையாள நாளேடான நஸ்ரானி தீபிகாவை வெளியிட அச்சகம் பயன்படுத்தப்பட்டது. 1871 இல் புனித குரியகோஸ் இறந்தபோது, கூனம்மாவு புனித பிலோமினா தேவாலயத்தில் அடக்கம் செய்யப்பட்டார். அவரது உடல் எச்சங்கள் பின்னர் 1889 இல் புனித ஜோசப் தேவாலயத்திற்கு மாற்றப்பட்டன.
# சுரேஷ்குமார் காஷ்யப்


**சுரேஷ்குமார் காஷ்யப்** (, பிறப்பு:23 ஜூலை 1971) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதீய ஜனதா கட்சியைச் சேர்ந்தவர். 2019 ஆம் ஆண்டு சிம்லா மக்களவைத் தொகுதியிலிருந்து மக்களவைக்கு பாரதீய ஜனதா கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# புனித மேரி தேவாலயம், அதிரம்புழா


**புனித மேரி தேவாலயம்** (*st mary's church athirampuzha*) என்பது கேரளத்தின், கோட்டயம் மாவட்டத்தில், கோட்டயத்திலிருந்து 10 கி.மீ தூரத்தில் உள்ள அதிரம்புழாவில் அமைந்துள்ள ஒரு கிருத்துவ தேவாலயம் ஆகும். இந்த தேவாலயம் கி.பி. 835 ஆம் ஆண்டு கட்டபட்டதாக கருதப்படுகிறது. பின்னர் 1874 இல் புதுப்பிக்கபட்டது. இங்கு புனித செபாஸ்டியனை சிறப்பிக்கும் ஆண்டு விழாவின்போது நடக்கும் வாண வேடிக்கை, விளக்கு அலங்காரம் போன்றவை சிறப்பாக இருக்கும். இந்த விருந்து விழாவில் தங்க வில், அம்புகளை பக்தர்கள் காணிக்கையாக செலுத்துவார்கள்.
# கிஷன் கபூர்


**கிஷன் கபூர்** (, 25 சூன் 1951 – 1 பெப்ரவரி 2025) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதீய ஜனதா கட்சியைச் சேர்ந்தவர். 2019 ஆம் ஆண்டு காங்க்ரா மக்களவைத் தொகுதியிலிருந்து மக்களவைக்கு பாரதீய ஜனதா கட்சி சார்பாகத் தேர்ந்தெடுக்கப்பட்டார்.
# இராம் சுவரூப் சர்மா


**இராம் சுவரூப் சர்மா** (10 ஜூன் 1958 - 17 மார்ச் 2021) என்பவர் இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் 2014 மற்றும் 2019ஆம் ஆண்டுகளில் மக்களவைக்கு தேர்ந்தெடுக்கப்பட்டார்.  

## அரசியல் பணி
இமாச்சல பிரதேசத்தின் மண்டி மாவட்டத்தில் உள்ள ஜோகிந்தர்நகரில் சர்மா பிறந்தார். சர்மா பா. ஜ. க. வின் (மண்டி மாவட்டம்) அமைப்புச் செயலாளராக இருந்தார். பின்னர் பாஜகவின் (இமாச்சலப் பிரதேசம்) அமைப்புச் செயலாளராக பதவி உயர்த்தப்பட்டார். இவர் மாநில உணவு மற்றும் குடிமைப்பொருள் வழங்கும் அமைப்பின் துணைத்தலைவராகவும் பணியாற்றியுள்ளார்.  

2014ஆம் ஆண்டு நடைபெற்ற இந்திய நாடாளுமன்றப் பொதுத் தேர்தலில் பாஜக வேட்பாளராக மண்டி தொகுதியில் போட்டியிட்டார். இத்தேர்தலில் இவர் இந்திய தேசிய காங்கிரசு வேட்பாளர் ஸ்ரீமதியை தோற்கடித்து வெற்றி பெற்றார். இமாச்சல பிரதேசத்தில் நடந்த தேர்தலில் 4 நாடாளுமன்றத் தொகுதிகளிலும் பாஜக வெற்றி பெற்றது. இவர் 2019இல் மீண்டும் தேர்ந்தெடுக்கப்பட்டார்.  

## இறப்பு
சர்மா 17 மார்ச் 2021 அன்று புது தில்லியில் இறந்தார். இவர் தனது அறையில் தூக்கில் தொங்கிய நிலையில் காணப்பட்டார். மேலும் இவரது மரணம் தற்கொலையா என தில்லி போலீசார் விசாரணை நடத்தி வருகின்றனர்.
# கே. டி. ராமராவ்


**கே. டி. ராமராவ்** (, பிறப்பு:24 ஜூலை 1976) ஓர் இந்திய அரசியல்வாதியும், சட்டமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 2009 ஆம் ஆண்டு சிர்சில்லா சட்டமன்ற தொகுதியிலிருந்து தெலுங்கானா இராட்டிர சமிதிகட்சி சார்பாகத் சட்டமன்ற உறுப்பினராகத் தேர்ந்தெடுக்கப்பட்டார். தற்போது இவர் தெலுங்கானா மாநில தகவல் தொழில்நுட்பம் மற்றும் கைத்தொழில் துறை அமைச்சராக உள்ளார்
# த. ஹரிஷ் ராவ்


**தன்னீரு ஹரிஷ் ராவ் ** (, பிறப்பு:03 ஜுன் 1972) ஓர் இந்திய அரசியல்வாதியும், சட்டமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 2004 ஆம் ஆண்டு சித்திப்பேட் சட்டமன்ற தொகுதியிலிருந்து தெலுங்கானா இராட்டிர சமிதிகட்சி சார்பாகத் சட்டமன்ற உறுப்பினராகத் தேர்ந்தெடுக்கப்பட்டார். இவர் தெலுங்கானா மாநில முன்னாள் நிதி அமைச்சராவார்.
# நாமா நாகேஸ்வர ராவ்


**நாமா நாகேஸ்வர ராவ்** (, பிறப்பு: 15 மார்ச் 1957) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 2019 ஆம் ஆண்டு கம்மம் மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்  

.
# கவிதா மலோத்


**கவிதா மலோத்** (, பிறப்பு: 20 நவம்பர் 1980) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 2019 ஆம் ஆண்டு மஹபூபாபாத் மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
# எம்ப்ராந்திரி

**எம்ப்ராந்திரி** *(Embrandiri)* என்பவர்கள் துளு வம்சாவளியைச் சேர்ந்த மலையாளி பிராமணத் துணைக்குழு ஆகும்.  

இவர்கள் துளு நாட்டிலிருந்து ( கர்நாடகாவில் இன்றைய உடுப்பி ) கேரளாவுக்கு குடிபெயர்ந்தார்கள். கேரளாவில் குடியேறியிருந்தாலும், பெரும்பாலானவர்கள் இன்னும் துளுவை தாய்மொழியாகப் பேசுகிறார்கள். மேலும் துளு பிராமணர்களாகக் கருதப்படுகிறார்கள்.  

இவர்களின் சில பிரிவுகள் கேரளாவுக்கு வந்தபின் மலையாளி பிராமண குடும்பப் பெயர்களான "நம்பூதிரி" மற்றும் "பொற்றி" ஆகியவற்றை ஏற்றுக்கொண்டன. இவர்கள் வைணவத்தை பின்பற்றுபவர்கள். இவர்களின் வைணவ தர்மத்தின் காரணமாக இவர்கள் முக்கியமாக விஷ்ணு கோயில்கள், கிருட்டிணர் கோயில்கள் மற்றும் யாகங்களில் மற்ற கடவுள்களை விட அதிகமாக சேவை செய்கிறார்கள்.  

## வரலாறு
கி.பி 1238–1317 காலப்பகுதியில் துளு நாட்டில் உள்ள சில பிராமணர்களின் குடும்பங்கள் தங்கள் ஆன்மீகத் தலைவரான மத்துவாச்சாரியரைப் பின்பற்றத் தொடங்கின. இவர்கள் சில குழுக்களை உருவாக்கி அவரது கருத்துக்களை பின்பற்றினர். பின்னர் அவர்கள் துளு பிராமணர்கள் அல்லது எம்ப்ராந்திரி என அழைக்கப்பட்டார்கள். மத்துவரின் வழிகாட்டுதலின் கீழ் சமூகம் வைணவத்தை கடுமையாக பின்பற்றியது. இவர்கள் கோயில்களில் விஷ்ணு பூஜைகள் மற்றும் யாகங்களை செய்தனர். வேதங்கள் மற்றும் மந்திரங்களில் பரந்த அறிவின் காரணமாக யாகங்களில் நிபுணத்துவம் பெற்றனர்.  

மத்துவர், ஆதிசங்கரரின் அத்வைத வேதாந்தத்தையும், இராமானுசரின்விசிட்டாத்வைத போதனைகளையும் விமர்சித்தார். வங்காளம், வாரணாசி, துவாரகை, கோவா மற்றும் கன்னியாகுமரி போன்ற இடங்களுக்குச் சென்று, தத்துவ விவாதங்களில் ஈடுபட்டார். இந்துக்கள் கற்கும் மையங்களைப் பார்வையிட்டார். கி.பி 1285 இல் குசராத்தின் துவாரகையிலிருந்து கொண்டுவரப்பட்ட ஒரு சிலையுடன் உடுப்பி கிருட்டிணன் மடத்தை நிறுவினார். அதன்பிறகு உடுப்பி கிருட்டிணன் இவர்களின் பிரதான கடவுளாகவும், மத்துவரின் உடுப்பி கிருட்டிண மடம் இவர்களின் தலைநகராகவும் ஆனது.  

## கலாச்சாரம்
இந்தியாவின் கர்நாடகாவில் உள்ள உடுப்பி நகரம், இவர்களுக்கு கலாச்சார மையம் அல்லது புனித இடமாகும். முக்கிய பகுதி ஒரு வாழ்க்கை ஆசிரமத்தை ஒத்திருக்கிறது. அன்றாட பக்தி மற்றும் வாழ்க்கைக்கான புனித இடமாக இருக்கிறது. கிருட்டிண மடத்தைச் சுற்றி பல கோயில்கள் உள்ளன. அதாவது 1,000 ஆண்டுகளுக்கு மேலான உடுப்பி அனந்தேசுவரர் கோயில் மத்துவரால் நிறுவப்பட்டது. கிருட்டிண மடம் 13 ஆம் நிறுவப்பட்டது.  

## தற்போதைய நாள்
பிரிட்டிசு இராச்சியத்தின் காலங்களில் இவர்களில் பல குடும்பங்கள் உடுப்பியில் இருந்து இந்தியாவின் பல இடங்களுக்கு சென்றன. கேரள பிராமணர்களின் (நம்பூதிரி) கலாச்சாரம் மற்றும் பாரம்பரியம் காரணமாக பெரும்பாலான குடும்பங்கள் கேரளாவுக்கு குடிபெயர்ந்தன. அவர்கள் கேரளாவின் பல இடங்களுக்குச் சென்று மங்களை நிறுவினர். பின்னர் அவர்கள் மடத்தை தங்கள் குடும்பப் பெயராகப் பயன்படுத்தினர்.
# பசுனூரி தயாகர்


**பசுனூரி தயாகர் ** (, பிறப்பு: 02 அகத்து 1967) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 2019 ஆம் ஆண்டு வாரங்கல் மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# உடுப்பியின் எட்டு மடங்கள்

உடுப்பியின் எட்டு மடங்கள் *(Ashta Mathas of Udupi)* என்பது இந்து சிந்தனையின் துவைதத்தின் முன்னோடியான மத்துவரால் நிறுவப்பட்ட எட்டு மடங்கள் ஆகும். இம்மடங்கள் ஒவ்வொன்றிற்கும், மத்துவர் தனது நேரடி சீடர்களில் ஒருவரை தலைவராக நியமித்தார்.  

இவைகள் முதலில் அமைந்த கிராமங்களின் பெயரைக் கொண்டுள்ளன. இன்று, மடங்கள் கோயில் நகரமான உடுப்பியில் அமைந்துள்ளது. துவைதத் தத்துவத்தை பரப்புவதற்கு மடங்கள் ஈடுபட்டு வருகின்றன. இவைகள் புகழ்பெற்ற உடுப்பி கிருட்டிணன் கோயிலை பரியாயம் என்ற முறையான சுழற்சி திட்டத்தின் மூலம் நிர்வகிக்கின்றனர்.  
## மடங்கள்
- பெஜாவர் மடம்
- பலிமார் மடம்
- அடமாறு மடம்
- புத்திகே மடம்
- சோதே மடம்
- காணியூரு மடம்
- சிறூர் மடம்
- கிட்டிணாபுரம் மடம்
# பி. ராமுலு


**போத்துகந்தி ராமுலு** (, பிறப்பு: 17 அகத்து 1952) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 2019 ஆம் ஆண்டு நாகர்‌கர்னூல் மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# பத்மநாப தீர்த்தர்


**பத்மநாப தீர்த்தர்** *(Padmanabha Tirtha)* (இறப்பு:1324) இவர் ஓர் துவைத அறிஞரும், மத்துவாச்சாரியரின் சீடருமாவார். மத்துவருக்குப் பிறகு இவர் தனது படைப்புகளின் முதன்மை வர்ணனையாளராக பணியாற்றினார். அவ்வாறு செய்யும்போது, மத்துவரின் சிக்கலான எண்ணங்களையும் கருத்துக்களையும் வெளிப்படுத்தும் எழுத்து முறையை கணிசமாக தெளிவுபடுத்தினார். 14 ஆம் நூற்றாண்டின் தத்துவஞானி ஜெயதீர்த்தரால், மேற்கொள்ளபட்ட அடிப்படை தத்துவ சிக்கல்களைக் கண்டறியும் துவைத நூல்களை விரிவாக்குவதில் இவரது முன்னோடி முயற்சிகள் இருந்தன. துளு நாட்டுக்கு வெளியே துவைதத் தத்துவத்தை பரப்பிய பெருமையும் இவருக்கு உண்டு .  

## வாழ்க்கை
நாராயண பண்டிதரின் மத்வ விஜயம் என்ற நூலில் கூறியுள்ளபடி, இவர் சோபனாபட்டா என்ற ஊரில் பிறந்த ஒரு திறமையான அறிஞரும் தர்க்கவியலாளரும் ஆவார். அறிவார்ந்த கருத்து பெரும்பாலும் இவர் பிறந்த இடத்தை வடக்கு கர்நாடகா பகுதிக்கு வைக்கிறது. ஒரு விவாதத்தில் மத்துவரால் வென்ற பிறகு, இவர் துவைதத்தை ஏற்றுக்கொண்டார். பின்னர் துணைக் கண்டம் முழுவதும் புதிய தத்துவத்தை பரப்புவதற்கு மத்துவரால் நியமிக்கப்பட்டார். இவர் இறந்த பிறகு, அம்பிக்கு அருகிலுள்ள நவ பிருந்தாவனத்தில் அடக்கம் செய்யப்பட்டார். இவரது சீடர் நரஹரி தீர்த்தர் இவருக்குப் பின் மடத்தின் தலைவராக இருந்தார்.  

## படைப்புகள்
தற்போதுள்ள 15 படைப்புகள் இவரது கணக்கில் வரவு வைக்கப்பட்டுள்ளது. அவற்றில் பெரும்பாலானவை மத்துவரின் படைப்புகள் பற்றிய வர்ணனைகள் ஆகும். இவரது குறிப்பிடத்தக்க படைப்புகளில் நயரத்னாவளி, மத்துவரின் விஷ்ணு தத்வ விநிர்னயம், சத்திரகதிபாவளி பிரம்ம சூத்திர பாஷ்யத்தைப் பற்றிய ஒரு விவரிப்பு மற்றும் அனு வியாக்யானம் பற்றிய சன்னாயரத்னாவளி ஆகியவை அடங்கும். ஜெயதீர்த்தர் பின்னர் பத்மநாபாவின் கருத்துக்களிலிருந்து விலகிச் சென்றாலும், பிந்தையவரின் முன்னோடிப் பணியை அவர் தனது நயா சுதாவில் புகழ்ந்து கூறுகிறார்.' மேலும் இவரது செல்வாக்கை ஒப்புக்கொள்கிறார். பத்மநாபரின் செல்வாக்கை வியாசதீர்த்தரும் ஒப்புக்கொள்கிறார். அவர் தனது *தாத்பர்ய சந்திரிகாவில்*, ஜெயதீர்த்தர் மற்றும் பத்மநாபரின் கருத்துக்களை சரிசெய்ய முயற்சிக்கிறார்.
# மன்னே ஸ்ரீனிவாஸ் ரெட்டி


**மன்னே ஸ்ரீனிவாஸ் ரெட்டி** (, பிறப்பு: 02 ஜனவரி 1959) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 2019 ஆம் ஆண்டு மஹபூப்‌நகர் மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# ஜி. ரஞ்சித் ரெட்டி


**ஜி. ரஞ்சித் ரெட்டி** (, பிறப்பு: 18 செப்டம்பர் 1964) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 2019 ஆம் ஆண்டு சேவெள்ள மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# வெங்கடேஷ் நெதகானி


**வெங்கடேஷ் நெதகானி** (, பிறப்பு: 16 சூன் 1976) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 2019 ஆம் ஆண்டு பெத்தபள்ளி மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# சிறீ மத்வ விஜயம்


**சிறீ மத்வ விஜயம்** *(Sri Madhva Vijaya)* ("மாதவாவின் வெற்றியின் கதை") என்பது சிறந்த துவைத தத்துவஞானியான மத்துவாச்சாரியாரின் வாழ்க்கை வரலாற்றுப் படைப்பாகும். இவரது நேரடி சீடர்களில் ஒருவரான திரிவிக்ரம பண்டிதாச்சாரியரின் மகனாக இருந்த நாராயண பண்டிதாச்சாரியர் இதை எழுதியுள்ளார். திரிவிக்ரம பண்டிதாச்சாரியர் அவரது காலத்தின் பிரபலமான அத்வைத நிபுணராக இருந்தார். கேரளாவின் காசர்கோட்டில் 7–8 நாட்கள் மத்துவருடன் தர்க்கம் செய்த பின்னர் தன்னை மத்வ நம்பிக்கைக்கு மாற்றிக்கொண்டார். மேலும் இவர், புகழ்பெற்ற " வாயு துதி " யின் ஆசிரியரும் ஆவார். இது அனைத்து பக்தியுள்ள மத்வர்களால் தினமும், இன்றுவரை ஓதப்படுகிறது.  

இது ஒரு சமசுகிருதப் படைப்பாகும். இது 16 சர்காக்கள் அல்லது கான்டோக்களால் ஆனது. இது வாயு பகவானின் முதல் இரண்டு அவதாரங்களின் விளக்கத்துடன் தொடங்குகிறது. அதாவது அனுமன் மற்றும் வீமன் . இது மூன்றாவது அவதாரமாகக் கருதப்படும் மத்துவரின் வாழ்க்கையை விவரிக்கிறது. மத்துவ விஜயத்தில் அவரது வாழ்க்கையின் பல்வேறு சம்பவங்கள் பற்றிய விரிவான விளக்கங்கள் உள்ளன. மேலும் தற்போதுள்ள மத்துவாச்சார்யர் பற்றிய தகவல்களின் ஒரே உண்மையான ஆதாரமும் இதுதான். நாராயண பண்டிதாச்சாரியர் மத்துவரின் சமகாலத்தவர். இது படைப்பின் நம்பகத்தன்மையை பெரிதும் சேர்க்கிறது. இந்த படைப்பில் மத்துவரின் அன்றாட வழக்கத்தின் பல தனிப்பட்ட மற்றும் நெருக்கமான விவரங்கள் உள்ளன.  

இது ஒரு மகா காவியம் என்ப்படுகிறது. இதன் பாணி சமசுகிருத இலக்கியத்தின் ஒரு மகா காவியத்தின் அனைத்து தேவைகளையும் பூர்த்தி செய்கிறது. இதில் பல வர்ணனைகள் எழுதப்பட்டுள்ளன. நாராயண பண்டிதாச்சாரியர் தனது மகா காவிய மத்துவ விஜயம் குறித்து வர்ணனைகளை எழுதியுள்ளார். இந்த வர்ணனை பாவ பிரகாசிகா என்று அழைக்கப்படுகிறது. இது மிகவும் பயனுள்ள வர்ணனையாகும். ஏனெனில் மத்துவரின் வாழ்க்கை வரலாற்றில் ஒரு பகுதியாக இருக்கும் பல நபர்களின் கன்னடம் மற்றும் துளு பெயர்களையும், அவர் பார்வையிட்ட இடங்களையும் கவிஞரே தருகிறார். இதில் இடம்பெற்று பெயர்கள் இந்த பெயர்கள் சமசுகிருதமயமானவை.
# அன்னா சுகைபி



** அன்னா மார்கரெட் மகாலா சுகைபி (Anna Margaret Mahala Scaife)** (பிறப்பு: 20 மே 1981) மான்செசுட்டர் பல்கலைக்கழக கதிர்வீச்சு வானியல் பேராசிரியரும் ஜோர்டல் பாங்கு வானியற்பியல் மையத்தின் தலைவரும் ஆவார். இவர் மீத்தகைமைக் குறுக்கீட்டளவியல் மையத் தலைவராகவும் பணிபுரிகிறார். She is the co-Director of Policy@Manchester. இவர் தன் வானியற்பியல் கருவியியல் பங்களிப்புகளுக்காக 2019 இல் அர்சு வானியல் கழகத்தின் ஜாக்சன் குவில்ட் பதக்கம் பெற்றார்.  

## இளமையும் கல்வியும்
சுகைபி இளமையில் தொல்லியலாளராக விரும்பினார். இவர் அட்ரிஞ்சமில் உள்ள உலோர்த்தோ இலக்கணப் பள்ளியில் கல்வி பயின்றார். இவர் 2003 இல் பிரிசுட்டல் பல்கலைக்கழகத்தில் மூதியற்பியல் பட்டம் பெற்றார். இவர் தன் முனைவர் பட்ட ஆய்வுக்காக கேம்பிரிட்ஜ் பல்கலைக்கழகத்தில் சேர்ந்தார். அங்கு இவர்கைத் கிரைஞ்சே வழிகாட்டுதலில் முனைவர் ஆய்வை மேற்கொண்டார். இவர் 2007 இல் முனைவர் பட்டம் பெற்றதும் அதே பல்கலைக்கழகத்தின் கேவண்டிழ்சு ஆய்வகத்தில் முதுமுனவர் பட்ட ஆய்வை ஆராய்ச்சி உதவியாளராகத் தொடர்ந்தார். அப்பொது இவருக்குக் கேம்பிரிட்ஜ் செல்வின் கல்லூரி ஆய்வுநல்கை வழங்கப்பட்டது.  

## ஆய்வுப் பணி

### தகைமைகளும் விருதுகளும்

இவர் பின்வரும் தகைமைகளையும் விருதுகளையும் பெற்ற்ள்ளார்:  
- இவர் 2019இல் அர்சு வானியல் கழகத்தின் ஜாக்சன் குவில்ட் பதக்கத்தைப் பெற்றார்..
- இவர் 2014 இல் உலகப் பொருளியல் பேரவையின் நாற்பது அகவையுள்ள 30 பேரில் ஒருவராகத் தேர்ந்தெடுக்கப் பட்டார். .
# வாழவந்தநாயகி உடனாய வந்தருளீசுவரர் கோயில்


**வாழவந்தநாயகி உடனாய வந்தருளீசுவரர் திருக்கோயில்** சிவகங்கை மாவட்டம், காரைக்குடி வட்டம், அமராவதிபுதூரில் அமைந்துள்ளது.  

## இறைவன் இறைவி
இக்கோயில் இறைவன் பெயர் வந்தருளீசுவரர், இறைவி பெயர் வாழவந்தநாயகி ஆகும்.  

## அமைவிடம்
காரைக்குடி அருகேயுள்ள அமராவதிபுதூரிலிருந்து சுமார் 2 கி.மீ. தொலைவில் நடுக்காட்டில் அமைந்துள்ளது, ஆகையால் இது காட்டுச் சிவன்கோயில் என்றும் அழைக்கப்படுகிறது. இக்கோயிலைக் கட்டுவதற்காக, நூற்றாண்டிற்கு முன்பே ஓடைகளை கடப்பதற்கு இரண்டு பாலங்களை அமைத்துள்ளனர். அந்தப் பாலங்கள் இன்றும் சிறப்பாக உள்ளன.  

## வரலாறு
சிவகங்கை சமஸ்தானதிற்கு உட்பட்ட இப்பழமையான கோயில் ஒரு காலத்தில் சிறிய கோயிலாக இருந்துள்ளது. பின்னர் நாட்டுக்கோட்டை நகரத்தார் சமுதாயத்தைச் சேர்ந்த அமராவதிபுதூர் வயிநாகரம் குடும்பத்தாரால் கற்றளி கோயிலாக எழுப்பப்பட்டு, கீலக ஆண்டு ஆனி மாதம் 13ஆம் நாள் (26.6.1908) குடமுழுக்கு செய்யப்பட்டுள்ளது.  

## அமைப்பு
இறைவன் - இறைவி சன்னதிகள், இறைவன் கருவறை மற்றும் அர்த்தமண்டப பஞ்சகோஷ்டத்தில் முறையே நர்த்தன விநாயகர், தட்சிணாமூர்த்தி, லிங்கோத்பவர், நான்முகர், துர்க்கை ஆகியோர் உள்ளனர். நால்வர், கன்னிமூலை கணபதி, முருகன், மகாலெட்சுமி, நடராஜர் சபை, நவக்கிரகங்கள், பைரவர், சூரியன், சந்திரன் ஆகியோர் திருச்சுற்றில் அமைந்துள்ளனர்.  

## வயிநாகரம் குடும்பத்தார்
இக்கோயிலை கட்டிய வயிநாகரம் குடும்பத்தார் மதுரை, திருஆப்பனூர், திருப்பரங்குன்றம், காவிரிப்பூம்பட்டினம், சீர்காழி, திருப்புத்தூர், காளையார்கோவில், விருத்தாசலம், திருநாவலூர், திருவொற்றியூர், கண்டதேவி ஆகிய தலங்களில் திருப்பணி செய்தவர்கள் என்பது குறிப்பிடத்தக்கது.  

## புகைப்படங்கள்
# புனித மேரி தேவாலயம், கோட்டயம்



**கோட்டயம் புனித மேரி மரபுவழி சிரிய தேவாலயம்,** பொதுவாக **கோட்டயம் செரியப்பள்ளி** என்று அழைக்கப்படுகிறது, இது இந்தியாவின் கேரளத்தின் கோட்டயத்தில் அமைந்துள்ள ஒரு மலங்கரா மரபுவழி சிரிய தேவாலயம் ஆகும். 'சிறிய தேவாலயம்' என்று பொருள்படும் செரியப்பள்ளி, என்ற பெயரானது இதன் தோற்றத்துக்கும் பெயருக்கும் முரணானது, இது மாநிலத்தின் பழமையான மற்றும் நன்கு பாதுகாக்கப்பட்ட தேவாலயங்களில் ஒன்றாகும். கோட்டையத்திலிருந்து குமரகம் செல்லும் வழியில் செரியப்பள்ளி அமைந்துள்ளது. தேவாலயம் தாய் மேரிக்கு அர்ப்பணிக்கப்பட்டுள்ளது. 440 ஆண்டுகள் பழமையான இந்த தேவாலயமானது சுற்றுச்சூழல் மாற்றங்களுக்குப் பிறகும் அதன் பழைங்கால அழகைத் தக்க வைத்துக் கொண்ட கட்டிடக்கலை ஆகும். தேவாலயத்தின் நீள, அகலங்களில் புதுமையான சுவரோவியம் மற்றும் கட்டிடக்கலை சிறப்புகளைக் கொண்டதாக உள்ளது.  

## வரலாறு
நடு திருவிதாங்கூரில் கிறித்தவத்தின் பரவல், வளர்ச்சி தொடர்பான பல கதைகள் மற்றும் புனைவுகள் இந்த தேவாலயத்தை தொடர்புபடுத்தி பரவலாக உள்ளன. இது குறித்து நிலவும் கதை என்னவென்றால், தெக்கம்கூர் (பழைய கோட்டயம்) மன்னர்கள் கிறிஸ்தவர்கள் தங்கள் ராஜ்யத்தில் வாழ்ந்து வருவதில் மகிழ்ச்சி அடைந்தனர், ஏனெனில் அவர்கள் தங்கள் வாழ்வுக்கு பொருளீட்ட கடுமையாக உழைப்பதில் உறுதியோடு வாழ்ந்தனர். அந்தக் காலகட்டத்தில் இராச்சியத்தை ஆட்சி செய்து கொண்டிருந்த மன்னர் கோத்தவர்மன், எந்த வரியும் விதிக்காமல், தேவாலயத்தை கட்டுவதற்கான நிலத்தை அவர்களுக்கு வழங்கினார். இங்கு முதன்முதலில் 1550 ஆம் ஆண்டில் ஒரு தேவாலயம் கட்டப்பட்டது. இதற்கு வாலியப்பள்ளி என்று பெயரிடப்பட்டது. இருப்பினும், பின்னர் திருச்சபையில் இன அடிப்படையில் பிளவு ஏற்பட்டது. அதிருப்தியாளர்கள் 1579 இல் செரியப்பள்ளியைக் கட்டினர். ஒரே கிராமத்தில் இரண்டு வழிபாட்டுத் தலங்கள் அனுமதிக்கப்படவில்லை என்றும், இதனால் இரு தேவாலயங்களும் இருக்க வசதியாக மன்னர் கிராமத்தை இரண்டாகப் பிரிக்க வேண்டியிருந்தது என்றும் கூறப்படுகிறது.  

இந்த தேவாலயம் 1579 இல் போர்த்துகீசிய கட்டிடக் கலைஞர் ஆண்டனியின் குழுவினரும் தெக்கம்கூர் இராச்சியத்தின் (பழைய கோட்டயம்) கைவினைஞர்களும் இணைந்து கட்டுமானப் பணிகளில் ஊடுபட்டனர். இருப்பினும், தேவாலயத்தில் வழிபாட்டு முறையில் போர்த்துகீசியர்கள் எந்த செல்வாக்கும் செலுத்தவில்லை. இது பொதுவாக சிரியன் கிறிஸ்தவர்களுக்கு அர்ப்பணிக்கப்பட்டுள்ளது. செரியப்பள்ளிக்கு வருபவர்கள், இந்த தேவாலயத்தின் கட்டிடக்கலை கேரளத்தின் சில கோயில்களின் கட்டிடத்தை பெரிதும் ஒத்திருப்பதாக உணரலாம். உண்மை என்னவென்றால், அந்தக் காலத்தில் கோயிலா அல்லது தேவாலயமா என வேறுபடுத்தாமல் அனைத்து வழிபாட்டுத் தலங்களையும் ஒரே மாதிரியாக கட்டியுள்ளனர்.
# அன்னி மரீ இலாகுரேஞ்சி


**அன்னி மரீ இலாகுரேஞ்சி** (*Anne-Marie Lagrange*, பிறப்பு: மார்ச் 12, 1962) உரோன் ஆல்பெசு எனும் பிரெஞ்சுப் பகுதியில் பிறந்தார். இவர் பிரெஞ்சு வானியற்பியலாளர் ஆவார். இவ்ரது ஆய்வு சூரியனுக்கு அப்பாலைய புறவெளிக் கோள் அமைப்புகளைப் பற்றி அமைகிறது. இவர் பல அறிவியல் தகைமைகளையும் விருதுகளையும் பெற்றுள்ளார். இதில் பிரெஞ்சு உயர்நிலை வீரத் தகைமையும் அடங்கும். இவர் பிரெஞ்சு அறிவியல் கல்விக்கழக உறுப்பினராக 2013 முதல் இருந்து வருகிறர்.
# புனித மேரி தேவாலயம், குடமளூர்


**புனித மேரி சிரோ-மலபார் கத்தோலிக்க தேவாலயம்** (*St Mary's Syro-Malabar Catholic Church, Kudamaloor*) என்பது கேரளத்தின், கோட்டயம் மாவட்டத்தில், கோட்டயம் நகரிலிருந்து ஏழு கி.மீ தொலைவில் உள்ள குடமளூரில் அமைந்துள்ள பழமையான கிருத்துவ தேவாலயம் ஆகும். இது சுமார் 800 ஆண்டுகள் பழமையானது என்றும், இந்த தேவாலயமானது செண்பகச்சேரி அரசரால கட்டபட்டதாகவும் கருதப்படுகிறது. நீர் இறைக்கும் தாம்புகயிறு, பாரம்பரிய நீர் சேந்தும் பை ஆகியவை இங்கு சடங்குக்கான புனிதப் பொருட்களாக உள்ளன.
# புனித மேரி தேவாலயம், குறுவிலங்காடு


**குறுவிலங்காடு மார்த் மரியம் (புனித மேரி) மேஜர் ஆர்க்கிபிஸ்கோபல் தேவாலயம்** (*St. Mary's Syro-Malabar Major Archiepiscopal Church Kuravilangad*) என்பது கேரளத்தின், கோட்டயம் மாவட்டத்தில், குறுவிலங்காட்டில் அமைந்துள்ள சிரோ-மலபார் கத்தோலிக்க தேவாலயம் ஆகும். இந்த தேவாலயம் கி.பி 105 க்கு முந்தையது என்று கருதப்படுறது. இந்த தேவாலயத்தில் சிரியாக் மொழியில் "கடவுளின் தாய்" என்று பொறிக்கப்பட்ட ஒரு பழங்கால மணி உள்ளது. 1911 ஆம் ஆண்டில் ஜெர்மனியில் இருந்து மூன்று கம்பீரமான மணிகள் கொண்டுவரப்பட்டன, இது ஆசியாவின் மிகப்பெரிய மணிகளில் ஒன்றாகும்.  

## வரலாறு
குறுவிலங்காட்டில் உள்ள பாரம்பரிய நம்பிக்கையின்படி இந்த தேவாலயம் முதல் நூற்றாண்டில் நிறுவப்பட்டது என்று நம்பப்படுகிறது. உலகில் அன்னை மேரியின் முதல் தோற்றம் குறுவிலங்காட்டில் நிகழ்ததாக கூறப்படுகிறது. குறுவிலங்காட்டில் ஒரு சில குழந்தைகளின்முன் புனித மேரி தோன்றினார். அவர்களிடம் இங்கு அதிசயமாக நிரந்தர நீரூற்று தோன்றிய இடத்தில் ஒரு தேவாலயத்தைக் கட்டும்படி கூறினார். இந்த ஊற்று இன்றும் கூட உள்ளது. நிகழ்ந்ததை குழந்தைகள் பெரியவர்களுக்குத் தெரிவித்தனர், இதனால் இங்கே தேவாலயம் கட்டப்பட்டது.  

## படக்காட்சியகம்
# புனே நகர்புற தாலுகா



14 வருவாய் வட்டங்கள்]]  

**புனே நகர்புற தாலுக்கா** (**Pune City taluka**) , இந்தியாவின் மகாராட்டிரா மாநிலத்தின் புனே மாவட்டத்தின் 14 வருவாய் வட்டங்களில் ஒன்றாகும். தலைமையிடம் புனே நகரம் ஆகும்.  

புனே மாநகராட்சியின் அதிகார எல்லையே, புனே தாலுக்காவின் அதிகார வரம்பாகும். மேலும் புனே மாநகராட்சியின் பரப்பளவு புனே நகரபுற தாலுக்காவிற்குள்ளே அடங்கும்.  

புனே நகர்புற தாலுகாவைச் சுற்றிலும் ஹவேலி தாலுகாவின் பகுதிகள் உள்ளது.  

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, புனே நகர்புற வருவாய் வட்டத்தின் மொத்த மக்கள்தொகை 31,24,458 ஆகும். அதில் ஆண்கள் 1,603,675 மற்றும் 1,520,783 பெண்கள் உள்ளனர். பாலின விகிதம் 1000 ஆண்களுக்கு 948 பெண்கள் வீதம் உள்ளனர். 6 வயதிற்குட்பட்ட குழந்தைகள் 3,37,062 உள்ளனர். சராசரி எழுத்தறிவு 89.56% ஆக உள்ளது. மக்கள்தொகையில் இந்துக்கள் 2,481,627 (79.43%), பௌத்தர்கள் 1,23,179 (3.94%) இசுலாமியர் 3,44,571 (11.03%), சமணர்கள் 76,441 (2.45%), கிறித்தவர்கள் 67,808 (2.17%) மற்றும் பிறர் 0.98 ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர்.  

## இதனையும் காண்க
- புனே மாவட்டத்தின் வருவாய் வட்டங்கள்
# வீணை சேசண்ணா



**வீணை சேசண்ணா** (*Veene Sheshanna*) (1852-1926) இவர் நரம்பொலிக் கருவியான வீணை கருநாடக இசைக் கலைஞராவார். இவர், தென்னிந்தியாவின் மைசூர் அரசில் அரசவையில் இசைக் கலைஞராக இருந்தார். ஆனால் பக்கிங்காம் அரண்மனையில் இவரது உருவப்படத்தை வைத்திருந்த மன்னர் ஐந்தாம் சியார்சு உட்பட யூரேசியா முழுவதும் இவரது நிகழ்ச்சிகள் பாராட்டப்பட்டன.  

## குடும்பம்
இவர், 1852 இல் மைசூரில் ஒரு மத்வ பிராமண இசைக் குடும்பத்தில் பிறந்தார். இவரது தந்தை சிக்கராமப்பா மைசூர் மகாராஜாவின் அவையில் வீணைக் கலைஞராக இருந்தார். இவர், கர்நாடக இசையின் புகழ்பெற்ற இசையமைப்பாளரான பச்சிமீரியம் ஆதி அப்பய்யாவின் வழித்தோன்றல் ஆவார். மைசூரில் அக்கால நடைமுறையின்படி, இவர் தனது பன்னிரண்டு வயதில் திருமணம் செய்து கொண்டார். அவரது தந்தை இவரது சிறு வயதிலேயே இறந்தார்.  

## பயிற்சி மற்றும் தொழில்
இவர் ஐந்து வயது சிறுவனாக இருந்தபோதே தனது இசைத் திறமையை வெளிப்படுத்தினார். சிறு வயதிலேயே, இவர் மகாராஜாவின் கண்களில் பட்டு அவரிடமிருந்து விலையுயர்ந்த பரிசுகளைப் பெற்றார். மைசூர் சதாசிவ ராவ் மற்றும் வீணை வெங்கடசுப்பையா ஆகியோரிடமிருந்து இசையைக் கற்றுக்கொண்டார். விடாமுயற்சியுள்ள மாணவராக இருந்த இவர் ஒவ்வொரு நாளும் பல மணி நேரம் இசைப் பயிற்சியினை மேற்கொண்டார். இவர் ஆரம்பத்தில் குரல் இசையைக் கற்றுக்கொண்டார். ஆனால் பின்னர் சரஸ்வதி வீணையை வாசிக்க ஆரம்பித்து அதில் நல்ல புலமையைப் பெற்றார்.  

இவர் தென்னிந்தியா முழுவதும் சுற்றுப்பயணம் மேற்கொண்டு, பல்வேறு இடங்களில் நிகழ்ச்சிகளை வழங்கினார். இந்த நிகழ்ச்சிகள் கலைகளின் பணக்கார புரவலர்களின் வீடுகளிலும், ராஜாக்களின் சபைகளிலும் பொது நிகழ்ச்சிகளாக இருந்தன. மைசூர் மகாராஜாவின் சபையில் அரசவைக் கலைஞராக நியமிக்கப்பட்டார். இவரது இசை திறமை மிகச்சிறந்ததாக இருந்தது. மேலும் வயலின், பியானோ சுவராபத் , ஜலதரங்கம் போன்றக் கருவிகளை வாசித்தார்.  

## பங்களிப்புகள்
இவர் சுரங்கள், பதங்கள், சாவாலிகள் மற்றும் பல தில்லான்கள் உட்பட 53 பாடல்களை இயற்றினார். இவருக்கு இந்துஸ்தானி இசை குறித்து ஆழமான புரிதல் இருந்தது. இசையமைப்பாளர்களான மைசூர் வாசுதேவாச்சாரியார் மற்றும் ஆர். அனந்த கிருஷ்ணர் உள்ளிட்டோர் இவரது தொழில்நுட்பத் திறமை குறித்து தாராளமாக பாராட்டியுள்ளனர்.  

இராம நவமிகளிலும், கிருஷ்ண ஜெயந்திகளிலும் இவர்,பொது இசை நிகழ்ச்சிகளை வழங்குவார். இந்த இசை நிகழ்ச்சிகள் இவரது சொந்த வீட்டில் ஏற்பாடு செய்யப்பட்டன. இந்த இரண்டு பண்டிகைகளின் போது அவை தலா பத்து நாட்கள் நடைபெற்றன. இது ராஜாவின் சபையிலிருந்தும், பணக்காரனின் மாளிகையிலிருந்தும் இசையை சாமானியரின் வீட்டு வாசலுக்கு கொண்டு வந்தது. கர்நாடகாவின் தர்மஸ்தலத்தில் உள்ள வரலாற்று கலைப்பொருட்கள் அருங்காட்சியகத்தில் இவர் வாசித்த வீணையைக் காணலாம்.
# சகா ராமராவ்

**சகா ராம ராவ்** *(Sakha Rama Rao)* ( **சாகரம் ராவ்** ) இவர் ஓர் இந்திய இசைக்கலைஞரும், தென்னிந்திய சித்ரவ்வீணையை ( "கோட்டுவாதியம்") கச்சேரிகளுக்கு மீண்டும் அறிமுகப்படுத்திய பெருமைக்குரியவர். இருப்பினும், இவரது தந்தை சீனிவாச ராவ் தான் நவீன காலங்களில் சித்ரவீணையின் மறுபிறவிக்கு முன்னோடி முயற்சியை மேற்கொண்டார். இவர் தம்புரா மூலம் பரிசோதனை செய்யத் தொடங்கினார். குழந்தை பருவத்திலிருந்தே இவருக்கு இந்த கருவியின் மேல் ஈடுபாடிருந்தது.  

உயர்தர இசையை உருவாக்குவதற்கான அதன் மகத்தான திறனை இவரால் உணர முடிந்தது. இந்த கருவியை அதன் வழக்கமான ஏழு சரங்களைக் கொண்ட ஒரு துணிச்சலான வீணையாக இவர் மீண்டும் வடிவமைத்தார். இவர் இந்த கருவியில் கடினமான பயிற்சியில் ஈடுபட்டு அவ்வப்போது நிகழ்ச்சிகளை வழங்கினார். கருவியின் வரலாறு அவருக்குத் தெரியாததால், அதற்கு கோட்டுவாத்தியம் என்ற ஒரு புதிய பெயரைக் கொடுத்தார். பல தசாப்தங்களுக்குப் பிறகு, ரவிகிரண், போன்ற சில அறிஞர்களுடன் சேர்ந்து, கருவியின் தோற்றம் பற்றி ஆய்வு செய்து, இறுதியில் சித்ரவ்வீணை என்ற பாரம்பரிய பெயரை மீட்டெடுத்தார்.  

சகா ராம ராவ் ஒரு "இசைக்கலைஞர்களின் இசைக்கலைஞர்" மற்றும் கோட்டுவாத்தியம் நாராயண ஐயங்கார் மற்றும் செம்மங்குடி சீனிவாச ஐயர் போன்ற பல சிறந்த கலைஞர்களுக்கு பயிற்சி அளித்தார். விரைவில் சித்ரவீணை நிகழ்ச்சியைத் தொடங்கிய பலர் வரத்தொடங்கினர்.
# தௌந்து தாலுகா



15 வருவாய் வட்டங்கள்]]  

**தௌந்து தாலுக்கா** (**Daund taluka**) மேற்கு இந்தியாவின் மகாராட்டிரா மாநிலத்தின் புனே மாவட்டத்தின் 15 தாலுக்காக்களில் ஒன்றாகும். இதன் தலைமையிடம் தௌந்து நகரம் ஆகும். புனே நகரத்திற்கு கிழக்கே 80 கி.மீ. (50 மைல்) தொலைவில் தௌந்து நகரம் உள்ளது.  

4 நடைமேடைகளைக் கொண்ட தௌந்து தொடருந்து நிலையம் மேற்கே புனே, மும்பை நகரங்களையும், தெற்கே சென்னை, பெங்களூர், மதுரை போன்ற நகரங்களையும், வடகிழக்கே போபால் நகரத்தையும் இணைக்கிறது. மேலும் புனே புறநகர் தொடருந்துகள் தௌந்து நகரத்தின் வழியாக பாராமதி வரை செல்கிறது. 2011-ஆம் ஆண்டின் மக்கள் தொகை கணக்கெடுப்பின் படி, 1290 சதுர கிலோ மீட்டர் பரப்பளவு கொண்ட தௌந்து வருவாய் வட்டம், 3,80,496 மக்கள்தொகை கொண்டுள்ளது. தௌந்து நகரத்திற்கு 14 கி. மீ தொலைவில் புகழ்பெற்ற சித்தாடெக் சித்தி விநாயகர் கோயில் உள்ளது.  

குளிர்காலத்தில் தௌந்து வட்டத்தின் வெப்ப நிலை 19 முதல் 20℃ வரை இருக்கும். இவ்வருவாய் வட்டத்தின் முக்கியப் பணப்பயிர் கரும்பு ஆகும். இவ்வட்டடத்தில் 3 கரும்பாலைகள் உள்ளது. இவ்வட்டத்திற்கு பீமா ஆறு மற்றும் சோலாப்பூர் மாவட்டத்தில் உள்ள உஜ்ஜானி நீர்த்தேக்கம் முக்கிய நீர் ஆதாரமாக உள்ளது.  

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, தௌந்து வருவாய் வட்டத்தின் மொத்த மக்கள்தொகை 3,80,496 ஆகும். அதில் ஆண்கள் 1,96,283 மற்றும் 184,213 பெண்கள் உள்ளனர். பாலின விகிதம் 1000 ஆண்களுக்கு 939 பெண்கள் வீதம் உள்ளனர். மக்கள்தொகையில் 6 வயதிற்குட்பட்ட குழந்தைகள் 46,713 (12%) ஆக உள்ளனர். சராசரி எழுத்தறிவு 79.09% ஆக உள்ளது. இவ்வருவாய் வட்டத்தில் பட்டியல் சாதியினரும் பட்டியல் பழங்குடியினரும் முறையே 57,273 மற்றும் 9,673 ஆக உள்ளனர்.  

மக்கள்தொகையில் இந்துக்கள் 3,46,459 (91.05%), பௌத்தர்கள் 4,101 (1.08%), இசுலாமியர் 20,909 (5.5%), சமணர்கள் 2,251 (0.59%), கிறித்தவர்கள் 5,158 (1.36%) மற்றும் பிறர் 0.42% ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர்.  

## இதனையும் காண்க
- புனே மாவட்டத்தின் வருவாய் வட்டங்கள்